附

录

64괘 상전

오행귀류표

오수혈 및 원락극모혈표

장부허실한열보사표

역대도량형 환산표

의학입문 경혈가, 제맥체상, 제맥주병

방약합편 약성가

오츠카 게이세쓰 상한론

중국역대의가일람표

중국전도 및 행정구역

- 주 의 -

부록은 제법 깨알같은 글씨로 이루어져 있으니,
저시력자는 안구건강에 각별히 유념하시길..

64괘 상전

괘	괘명	象	괘	괘명	象
☰ ☰	乾爲天	天行健, 君子以自强不息.	☰ ☶	天山遯	天下有山, 遯, 君子以遠小人, 不惡而嚴.
☷ ☷	坤爲地	地勢坤, 君子以厚德載物.	☳ ☰	雷天大壯	雷在天上, 大壯, 君子以非禮弗履.
☵ ☳	水雷屯	雲雷, 屯, 君子以經綸.	☲ ☷	火地晉	明出地上, 晉, 君子以自昭明德.
☶ ☵	山水蒙	山下出泉, 蒙, 君子以果行育德.	☷ ☲	地火明夷	明入地中, 明夷, 君子以莅衆, 用晦而明.
☵ ☰	水天需	雲上于天, 需, 君子以飮食宴樂.	☴ ☲	風火家人	風自火出, 家人, 君子以言有物而行有恒.
☰ ☵	天水訟	天與水違行, 訟, 君子以作事謀始.	☲ ☱	火澤睽	上火下澤, 睽, 君子以同而異.
☷ ☵	地水師	地中有水, 師, 君子以容民畜衆.	☵ ☶	水山蹇	山上有水, 蹇. 君子以反身修德.
☵ ☷	水地比	地上有水, 比, 先王以建萬國, 親諸侯.	☳ ☵	雷水解	雷雨作, 解, 君子以赦過宥罪.
☴ ☰	風天小畜	風行天上, 小畜, 君子以懿文德.	☶ ☱	山澤損	山下有澤, 損, 君子以懲忿窒欲.
☰ ☱	天澤履	上天下澤, 履, 君子以辯上下, 定民志.	☴ ☳	風雷益	風雷, 益, 君子以見善則遷, 有過則改.
☷ ☰	地天泰	天地交, 泰, 后以財成天地之道, 輔相天地之宜, 以左右民.	☱ ☰	澤天夬	澤上於天, 夬, 君子以施祿及下, 居德則忌.
☰ ☷	天地否	天地不交, 否, 君子以儉德辟難, 不可榮以祿.	☰ ☴	天風姤	天下有風, 姤, 后以施命誥四方.
☰ ☲	天火同人	天與火, 同人, 君子以類族辨物.	☱ ☷	澤地萃	澤上於地, 萃, 君子以除戎器, 戒不虞.
☲ ☰	火天大有	火在天上, 大有, 君子以遏惡揚善, 順天休命.	☷ ☴	地風升	地中生木, 升, 君子以順德, 積小以高大.
☷ ☶	地山謙	地中有山, 謙, 君子以裒多益寡, 稱物平施.	☱ ☵	澤水困	澤无水, 困, 君子以致命遂志.
☳ ☷	雷地豫	雷出地奮, 豫, 先王以作樂崇德, 殷薦之上帝, 以配祖考.	☵ ☴	水風井	木上有水, 井, 君子以勞民勸相.
☱ ☳	澤雷隨	澤中有雷, 隨, 君子以嚮晦入宴息.	☱ ☲	澤火革	澤中有火, 革, 君子以治歷明時.
☶ ☴	山風蠱	山下有風, 蠱, 君子以振民育德.	☲ ☴	火風鼎	木上有火, 鼎, 君子以正位凝命.
☷ ☱	地澤臨	澤上有地, 臨, 君子以敎思无窮, 容保民无疆.	☳ ☳	震爲雷	洊雷, 震, 君子以恐懼脩省.
☴ ☷	風地觀	風行地上, 觀, 先王以省方觀民設敎.	☶ ☶	艮爲山	兼山, 艮, 君子以思不出其位.
☲ ☳	火雷噬嗑	雷電, 噬嗑, 先王以明罰勑法.	☴ ☶	風山漸	山上有木, 漸, 君子以居賢德善俗.
☶ ☲	山火賁	山下有火, 賁, 君子以明庶政, 无敢折獄.	☳ ☱	雷澤歸妹	澤上有雷, 歸妹, 君子以永終知敝.
☶ ☷	山地剝	山附於地, 剝, 上以厚下安宅.	☳ ☲	雷火豐	雷電皆至, 豐, 君子以折獄致刑.
☷ ☳	地雷復	雷在地中, 復, 先王以至日閉關, 商旅不行, 后不省方.	☲ ☶	火山旅	山上有火, 旅, 君子以明愼用刑而不留獄.
☰ ☳	天雷无妄	天下雷行, 物與无妄, 先王以茂對時育萬物.	☴ ☴	巽爲風	隨風, 巽, 君子以申命行事.
☶ ☰	山天大畜	天在山中, 大畜, 君子以多識前言往行, 以畜其德.	☱ ☱	兌爲澤	麗澤, 兌, 君子以朋友講習.
☶ ☳	山雷頤	山下有雷, 頤, 君子以愼言語, 節飮食.	☴ ☵	風水渙	風行水上, 渙, 先王以享于帝立廟.
☱ ☴	澤風大過	澤滅木, 大過, 君子以獨立不懼, 遯世无悶.	☵ ☱	水澤節	澤上有水, 節, 君子以制數度, 議德行.
☵ ☵	坎爲水	水洊至, 習坎, 君子以常德行, 習敎事.	☴ ☱	風澤中孚	澤上有風, 中孚, 君子以議獄緩死.
☲ ☲	離爲火	明兩作, 離, 大人以繼明照于四方.	☳ ☶	雷山小過	山上有雷, 小過, 君子以行過乎恭, 喪過乎哀, 用過乎儉.
☱ ☶	澤山咸	山上有澤, 咸, 君子以虛受人.	☵ ☲	水火旣濟	水在火上, 旣濟, 君子以思患而豫防之.
☳ ☴	雷風恒	雷風, 恒, 君子以立不易方.	☲ ☵	火水未濟	火在水上, 未濟, 君子以愼辨物居方.

오행귀류표

五行	五行數	五臟	六腑	五季	五方	五色	五情	五榮	五液	五味	五能	五氣	五藏	天干	地支	五官	五主	五走	五合	五聲	五臭	五病	五偏	五勞	五音	五星	五脈	五穀	五果	五畜	五菜
木	三 八	肝	膽	春	東	靑	怒	爪	淚	酸	收	風	魂	甲乙	寅卯	目	筋(膜)	筋	筋	呼	臊	怒	小便不通	久走	角	歲星	弦脈	胡麻	李	犬	韮
火	二 七	心	小腸	夏	南	赤	喜	色	汗	苦	堅	暑	神	丙丁	巳午	舌	脈(血)	血	經脈	笑	焦	泄瀉	嘔逆	久視	徵	熒惑星	鉤脈	麥	杏	羊	薤菜
土	五 十	脾	胃	長夏	中央	黃	憂(思)	脣	涎	甘	緩	濕	意	戊己	辰戌丑未	口	肉(肌)	肉	肉,舌根	歌	香	呃逆	心臟部煩惱感	久座	宮	鎭星	代脈	米	棗	牛	葵
金	四 九	肺	大腸	秋	西	白	悲	毛	涕	辛	散	燥	魄	庚辛	申酉	鼻	皮(毛)	氣	毛皮,背	哭	腥	泄瀉	心臟部空虛感	久伏	商	太白星	毛脈	黍	桃	鷄	葱
水	一 六	腎	膀胱	冬	北	黑	恐	髮	唾	鹹	軟	寒	志,精	壬癸	子亥	耳	骨(髓)	骨	骨(關節)	呻	腐	頻尿 小便不利	口渴	久立	羽	辰星	石脈	大豆	栗	猪	大豆葉

오수혈 및 원락극모혈표

經 絡	穴數	脈長	氣血多少	井	滎	兪	經	合	原	絡	郄	募
手太陰肺經	11	3.5尺	氣多血少	少商	魚際	太淵	經渠	尺澤	太淵	列缺	孔最	中府
手陽明大腸經	20	5尺	氣多血多	商陽	二間	三間	陽谿	曲池	合谷	偏歷	溫溜	天樞
足陽明胃經	45	8尺	氣多血多	厲兌	內庭	陷谷	解谿	足三里	衝陽	豊隆	梁丘	中脘
足太陰脾經	21	6.5尺	氣多血少	隱白	大都	太白	商丘	陰陵泉	太白	公孫·大包	地機	章門
手少陰心經	9	3.5尺	氣多血少	少衝	少府	神門	靈道	少海	神門	通里	陰郄	巨闕
手太陽小腸經	19	5尺	氣少血多	少澤	前谷	後谿	陽谷	小海	腕骨	支正	養老	關元
足太陽膀胱經	67	8尺	氣少血多	至陰	足通谷	束骨	崑崙	委中	京骨	飛揚	金門	中極
足少陰腎經	27	6.5尺	氣多血少	湧泉	然谷	太谿	復溜	陰谷	太谿	大鍾	水泉	京門
手厥陰心包經	9	3.5尺	氣少血多	中衝	勞宮	大陵	間使	曲澤	大陵	內關	郄門	膻中
手少陽三焦經	23	5尺	氣多血少	關衝	液門	中渚	支溝	天井	陽池	外關	會宗	石門
足少陽膽經	44	8尺	氣多血少	足竅陰	俠谿	足臨泣	陽輔	陽陵泉	丘墟	光明	外丘	日月
足厥陰肝經	14	6.5尺	氣少血多	大敦	行間	太衝	中封	曲泉	太衝	蠡溝	中都	期門

장부허실한열보사표

臟腑	舍岩虛實補瀉法								寒熱補瀉法
	正 格 (補)				勝 格 (瀉)				寒 證 (熱)				熱 證 (寒)
	補		瀉		補		瀉		補		瀉		補		瀉
肺	太白	太淵	少府	魚際	少府	魚際	陰谷	尺澤	少府	魚際	尺澤	陰谷	尺澤	陰谷	太白	太淵
大腸	三里	曲池	陽谷	陽谿	陽谷	陽谿	通谷	二間	陽谷	解谿	二間	通谷	二間	通谷	陽谷	解谿
胃	陽谷	解谿	臨泣	陷谷	臨泣	陷谷	商陽	厲兌	解谿	陽谷	內庭	通谷	內庭	通谷	三里	委中
脾	少府	大都	大敦	隱白	大敦	隱白	經渠	商丘	大都	少府	陰陵	陰谷	陰陵	陰谷	太白	太谿
心	大敦	少衝	陰谷	少海	陰谷	少海	太白	神門	少府	然谷	少海	陰谷	少海	陰谷	少府	然谷
小腸	臨泣	後谿	通谷	前谷	通谷	前谷	三里	小海	陽谷	崑崙	前谷	通谷	前谷	通谷	少海	三里
膀胱	商陽	至陰	三里	委中	三里	委中	臨泣	束骨	陽谷	崑崙	前谷	通谷	前谷	通谷	三里	委中
腎	經渠	復溜	太白	太谿	太白	太谿	大敦	湧泉	少府	然谷	陰谷	少海	陰谷	少海	太白	太谿
心包	大敦	中衝	陰谷	曲澤	陰谷	曲澤	太白	大陵	少府	勞宮	曲澤	少海	曲澤	少海	太白	大陵
三焦	臨泣	中渚	通谷	液門	通谷	液門	三里	天井	支溝	崑崙	液門	通谷	液門	通谷	支溝	崑崙
膽	通谷	俠谿	商陽	竅陰	商陽	竅陰	陽谷	陽輔	陽輔	陽谷	俠谿	通谷	俠谿	通谷	委中	陽陵
肝	陰谷	曲泉	經渠	中封	經渠	中封	少府	行間	行間	少府	陰谷	曲泉	陰谷	曲泉	太衝	太白

역대도량형 환산표	동양의학대사전(전통의학연구소, 성보사, 2000)에서 발췌

시대		연대	㎝ / 尺	㎖ / 升	g / 兩	g / 斤
周		BC 1066-221	19.91	193.7	14.18	256
秦-西漢		BC 221-AD 23	27.65	342.5	16.14
新-後漢		AD 23-220	23.04	198.1	13.92	222.73
魏-晉		220-316	24.12	202.3		·
東晉		316-420	24.51			·
南朝	宋	420-589		·	·	·
	齊			297.2	20.88	·
	梁			198.1	13.92	·
	陳					·
北朝	魏	386-581	29.51	396.3		·
	齊		29.97		27.84	·
	周		24.51	210.5	15.66	·
隋	(開皇)	581-604	29.51	594.4	41.76	668.19
	(大業)	605-618	23.55	198.1	13.92
唐-五代十國		618-960	31.10	594.4	37.30	596.82
宋		960-1279	30.72	664.1
元		1279-1368		948.8
明		1368-1644	31.10	1073.7
淸		1644-1911	32.00	1035.5

1尺(자)=10寸(치)=100分(푼)

1勺=10撮

1龠=5勺=12銖=1200黍

1升=10合(홉)=20龠=100勺

1斛(휘)=10斗(말)=100升(되)

1方寸匕=2.74(또는 2.0*)㎖

<漢代>

1銖=10絫=100黍

1兩=4分=24銖, 1斤=16兩

<唐 이후>

1錢=2.4銖

1兩(냥)=10錢(돈)=100分(푼)

1斤=16兩

1時辰=2시간

1候=5일=60時辰

1氣(節氣)=3候=15일

1紀=30년=720氣

* 상한론 방촌비의 현대용량추정
(김인락 외, 2004, 대한본초학회지 19/4)

의학입문 경혈가

手太陰肺十一穴 中府雲門天府訣 俠白尺澤孔最存 列缺經渠太淵涉 魚際少商如韭葉

手陽明穴起商陽 二間三間合谷藏 陽谿偏歷溫溜長 下廉上廉手三里 曲池肘髎五里近 臂臑肩髃巨骨當 天鼎扶突禾髎接 鼻傍五分號迎香

四十五穴足陽明 頭維下關頰車停 承泣四白巨髎經 地倉大迎對人迎 水突氣舍連缺盆 氣戶庫房屋翳屯 膺窓乳中延乳根 不容承滿梁門起 關門太乙滑肉門 天樞外陵大巨存 水道歸來氣衝次 髀關伏兎走陰市
梁丘犢鼻足三里 上巨虛連條口位 下巨虛跳上豊隆 解谿衝陽陷谷中 內庭厲兌經穴終

二十一穴脾中洲 隱白在足大趾頭 大都太白公孫盛 商丘三陰交可求 漏谷地機陰陵穴 血海箕門衝門開 府舍復結大橫排 腹哀食竇連天谿 胸鄕周榮大包隨

九穴午時手少陰 極泉靑靈少海深 靈道通里陰郄遂 神門少府少衝尋

手太陽穴一十九 少澤前谷後谿首 腕骨陽谷養老繩 支正小海肩貞隅 臑兪天宗連秉風 曲垣肩外肩中走 天窓天容上顴髎 聽宮耳前珠傍取

足太陽經六十七 睛明目內紅肉藏 攢竹眉衝與曲差 五處上寸半承光 通天絡却玉枕昻 天柱後際大筋外 大杼背部第二行 風門肺兪厥陰四 心兪督兪膈兪强 肝膽脾胃俱挨次 三焦腎氣海大腸 關元小腸到膀胱
中膂白環仔細量 自從大杼至白環 各各節外寸半長 上髎次髎中復下 一空二空腰踝當 會陽陰尾骨外取 附分挾脊第三行 魄戶膏肓與神堂 譩譆膈關魂門九 陽綱意舍仍胃倉 肓門志室胞之肓 二十柱下秩邊場
承扶臀橫紋中央 殷門浮郄到委陽 委中合陽承筋足 承山飛陽踝跗陽 金門崑崙下僕參 申脈京骨束骨忙 通谷至陰小趾傍

足少陰穴二十七 湧泉然谷太谿溢 大鍾水泉照海深 復溜交信築賓實 陰谷膝內附骨後 已上從足走至膝 橫骨大赫聯氣穴 四滿中注肓兪臍 商曲石關陰都密 通谷幽門半寸開 折量腹上分十一 步廊神封膺靈墟 神藏彧中兪府畢

九穴心包手厥陰 天池天泉曲澤深 郄門間使內關對 大陵勞宮中衝侵

二十三穴手少陽 關衝液門中渚傍 陽池外關支溝正 會宗三陽四瀆長 天井淸冷淵消濼 臑會肩髎天髎堂 天牖翳風瘈脈靑 顱息角孫絲竹張 和髎耳門聽有常

少陽之經瞳子髎 四十四穴行迢迢 聽會上關頷厭集 懸顱懸釐曲鬢翹 率谷本神及陽白 臨泣目窓正營招 承靈天衝浮白次 完骨竅陰腦空搖 風池肩井淵腋部 輒筋日月京門標 帶脈五樞維道續 居髎環跳風市邀 中瀆陽關陽陵穴 陽交外丘光明宵 陽輔懸鍾丘墟外 足臨泣地五俠谿 第四指端竅陰畢

一十四穴足厥陰 大敦行間太衝浸 中封蠡溝中都近 膝關曲泉陰包臨 五里陰廉羊矢系 章門常對期門深

督脈中行二十七 長强腰兪陽關密 命門懸樞接脊中 筋束至陽靈臺逸 神道身柱陶道長 大杼平肩二十一 瘂門風府腦戶深 强間後頂百會率 前頂顖會上星圓 神庭素髎水溝窟 兌端開口唇中央 齦交唇內任督畢

任脈三八起會陰 曲骨中極關元銳 石門氣海陰交仍 神闕水分下脘配 建里中上脘相連 巨闕鳩尾蔽骨下 中庭膻中慕玉堂 紫宮華蓋璇璣夜 天突結喉是廉泉 唇下宛宛承漿舍

諸脈體狀

浮按不足 擧有餘

沈按有餘 擧則無

遲脈一息 剛三至

數來六至 一吸呼

滑似累珠 來往疾

濇滯往來 刮竹皮

大浮滿指 沈無力

緩比遲脈 快些兒

洪如洪水 湧波起

實按愊愊 力自殊

弦若張弓 絃勁直

緊似牽繩 轉索初

長脈過指 出位外

芤兩頭有 中空踈

微似蛛絲 容易斷

細線往來 更可觀

濡全無力 不耐按

弱則欲絶 有無間

虛雖豁大 不能固

革如按鼓 最牢堅

動如轉豆 無來往

散漫乍時 注指端

伏潛骨裏 形方見

絶則全無 推亦閑

短於本位 猶不及

促急來數 喜漸寬

結脈緩時 來一止

代脈中止 不自還

諸脈主病

浮風芤血 滑多痰

實熱弦勞 緊痛間

洪熱微寒 臍下積

沈因氣痛 緩膚頑

濇則傷精 陰敗血

又聞遲冷 伏格關

濡多自汗 偏宜老

弱脈精虛 骨體痠

長則氣理 短則病

細氣少兮 代氣衰

促爲熱極 結爲積

虛驚動脫 血頻來

數則心煩 大病進

革去精血 亦奇哉

방약합편 약성가

人蔘味甘補元氣 止渴生津調營衛

甘草甘溫和諸藥 生能瀉火炙溫作

黃芪甘溫收汗表 托瘡生肌虛莫少

薺苨甘寒嗽渴瘡 解百藥毒蛇箭傷

桔梗味苦療咽腫 載藥上升開胸壅

黃精味甘安臟腑 五勞七傷皆可補

知母味苦熱渴除 骨蒸有汗痰咳舒

蓯蓉味甘補精血 若驟用之反便滑

天麻味辛敺頭眩 小兒癎攣及癱瘓

赤箭味苦號定風 殺鬼蠱毒除疝癰

白朮甘溫健脾胃 止瀉除濕兼痰痞

蒼朮甘溫能發汗 除濕寬中瘴可捍

狗脊味甘治諸痺 腰背膝疼酒蒸試

貫衆寒毒宜癥蟲 漆瘡骨硬血症通

巴戟辛甘補虛損 精滑夢遺壯筋本

遠志氣溫驅悸驚 安神鎭心益聰明

淫羊藿辛陰陽興 堅筋益骨志力增

仙茅味辛腰足痺 虛損勞傷陽道起

玄蔘苦寒淸相火 消腫骨蒸補腎可

地楡沈寒血熱用 痢崩金瘡並止痛

丹蔘味苦生新能 破積調經除帶崩

紫草苦寒通九竅 利水消膨痘疹要

白芨味苦收斂多 腫毒瘡瘍主外科

三七苦溫專主血 外摻內服痛自掇

黃連味苦主淸熱 除痞明目止痢泄

胡黃連苦骨蒸類 盜汗虛驚兒疳痢

黃芩苦寒瀉肺火 子淸大腸濕熱可

秦艽微寒治濕功 下血骨蒸肢節風

柴胡味苦瀉肝火 寒熱往來瘧疾可

前胡微寒寧嗽痰 寒熱頭痛痞可堪

防風甘溫骨節痺 諸風口噤頭暈類

羌活微溫祛風濕 身痛頭疼筋骨急

獨活甘苦項難舒 兩足濕痺風可除

升麻性寒淸胃能 解毒升擧並牙疼

苦蔘味苦主外科 眉脫腸風下血痾

白蘚皮寒治疥癬 疸淋痺癱功不淺

延胡氣溫治撲跌 心腹卒痛並諸血

貝母微寒痰嗽宜 開鬱除煩肺癰痿

慈菰辛苦疔腫疽 蛇虺癮疹瘡可除

茅根味甘善通關 吐衄客熱瘀並刪

龍膽苦寒眼赤疼 下焦濕腫肝熱乘

細辛辛溫通關竅 少陰頭痛風濕要

白薇大寒鬼邪却 不省人事風與瘧

當歸性溫主生血 補心扶虛逐瘀結

川芎性溫止頭疼 養新生血開鬱升

蛇床辛苦下氣快 溫中祛風瘀瘡疥

藁本氣溫祛風能 兼治寒濕巓頂疼

白芷辛溫排膿往 陽明頭疼風熱痒

白芍酸寒腹痛痢 能收能補虛寒忌

赤芍酸寒能散瀉 破血通經産後怕

木香微溫能和胃 行肝瀉肺散滯氣

甘松味香浴肌香 除心腹痛惡氣良

良薑性熱下氣良 轉筋藿亂酒食傷

草蔲辛溫食無味 嘔吐作痛寒犯胃

草果味辛消食脹 截瘧逐痰辟瘟瘴

白蔲辛溫調元氣 能祛瘴瞖嘔藩胃

砂仁溫養胃進食 善通經胎安痛息

益智辛溫治嘔要 安神益氣遺精溺

蓽撥辛溫下氣易 痃癖陰疝霍瀉痢

肉蔲辛溫胃虛冷 瀉痢不止功可等

破古紙溫鹽酒炒 腰膝痛及固精巧

薑黃味辛能破血 消癰下氣心腹結

鬱金味苦破諸血 淋溺見血及鬱結

莪朮溫苦破痃癖 消瘀通經止痛劇

三稜味苦利血癖 氣滯作疼虛莫擲

香附味甘消宿食 開鬱調經痛可息

藿香辛溫止嘔吐 發散風寒藿亂主

澤蘭甘苦消癰腫 打撲損傷虛浮重

香薷味辛治傷暑 藿亂便澁腫煩去

荊芥味辛淸頭目 表寒祛風瘡瘀蹙

薄荷味辛淸頭目 風痰骨蒸俱可服

紫蘇味辛解風寒 梗能下氣脹可安

蘇子味辛開痰氣 止咳定喘潤心肺

大茴味辛疝脚氣 止膀胱痛嘔藩胃

小茴性溫除疝氣 治腰腹疼兼煖胃

百合味甘安心膽 咳浮癰疽皆可啖

菊花味甘除熱風 頭眩眼赤收淚功

艾葉溫平驅鬼邪 胎漏心疼並可加

茵蔯味苦退疸黃 瀉濕利水淸熱良

靑蒿氣寒童熱膏 虛寒盜汗骨蒸勞

益母草甘最宜婦 去瘀生新産前後

茺蔚子甘目可明 生食潤肺兼塡精

夏枯草苦瘰癭瘤 破癥散結濕痺瘳

金沸草寒消痰嗽 逐水明目風可救

靑箱子苦肝臟熱 赤障靑盲俱可說

紅花辛溫消瘀熱 多則通經少養血

大小薊苦消腫血 吐衄唾咯崩漏絶

續斷味辛接骨筋 跌撲折傷固精勳

漏蘆性寒祛瘡毒 補血排膿生肌肉

苧根味甘補陰血 胎漏丹毒産後熱

胡巴溫暖補腎臟 脹痛諸疝自膀胱

鼠黏子辛消瘡毒 風熱咽疼癮疹屬

蒼耳子苦疥癬瘡 風濕痛痒無不當

豨薟味甘除風濕 鬚髮耳目功皆及

甘蕉大寒渴熱發 葉主腫毒油生髮

鶴虱味苦殺蟲毒 心腹卒痛蛔堪逐

麻黃味辛能出汗 身熱頭疼風寒散

木賊味甘益肝臟 退瞖止經消積良

燈草味甘利小水 癃閉成淋濕腫止

生地微寒淸濕熱 骨蒸煩勞消瘀血

生乾地凉除寒熱 心膽血虛肺吐血

熟地微溫滋腎水 補血烏髭益精髓

牛膝味苦濕痺除 補精强足下胎瘀

紫菀苦辛痰喘咳 吐膿寒熱並痿肺

麥門甘寒除虛熱 淸肺補心煩渴撤

葵花味甘帶痢劇 赤治赤者白治白

龍葵甘寒去熱睡 跌撲傷損小便利

酸漿酸寒益小兒 熱煩難産水疸宜

旱蓮草甘能止血 生鬚黑髮赤痢泄

款花甘溫止喘咳 補劣除煩且利肺

決明子甘除肝熱 目痛收淚止鼻血

地膚子寒除瘙痒 去膀胱熱功最廣

瞿麥辛寒除淋零 且能墮胎及通經

王不留行除風痺 調經催産乳癰類

葶藶苦辛利水腫 痰喘肺癰癥瘕重

粟殼性澁痢嗽神 最能刦病亦殺人

車前氣寒眼赤疾 小便通利大便實

連翹苦寒消癰毒 氣聚血凝濕熱屬

靑黛酸寒平肝木 驚癎疳痢除熱毒

虎杖溫平治煩渴 諸淋可利通經血

萹蓄味苦瘙疥息 疽痔兒蛔女陰蝕

蒺藜味苦瘡瘙痒 白瘢頭瘡瞖目朗

穀精草辛牙齒痛 口瘡咽痺眼瞖瞢

海金砂寒通小腸 濕熱腫滿淋亦當

蒲公英苦除食毒 消腫潰堅結核屬

大黃苦寒破血瘀 快膈通腸積聚除

商陸辛甘赤白異 赤者腫消白水利

狼毒味辛癥積衰 鬼毒惡瘡及風痿

大戟甘寒最利便 水腫癥堅功暝眩

甘遂苦寒破癥痰 面浮蠱脹利水堪

續隨子辛蠱毒瘡 通經消積莫過嘗

莨菪子寒熏齒虫 通神除邪更逐風

萞麻子辛滯祟開 塗頂收肚足下胎

常山苦寒截痰瘧 傷寒熱及水瘡藥

藜蘆味辛能發吐 腸澼瀉痢殺虫蠱

附子辛熱走不留 厥逆回陽宜急投

川烏大熱搜骨風 濕痺寒疼破積功

草烏熱毒治腫毒 風寒濕痺皆可督

白附辛溫治面病 血痺風瘡中風證

南星性熱治痰厥 破傷身强風搐發

半夏味辛咳嘔繩 健脾燥濕痰頭疼

射干味辛通經瘀 喉痺口臬癰毒除

鳳仙子溫能軟堅 難産骨鯁噎可痊

芫花苦寒消脹蠱 瀉濕止咳痰可吐

烟草辛熱逐瘴痰 寒毒風濕殺蟲堪

蓽澄茄辛消痰食 逐鬼除脹噦可息

胡椒味辛下氣滯 心腹冷痛跌撲劑

薯蕷甘溫善補中 理脾止瀉益腎功

兎絲甘平治夢遺 添精强筋腰膝痿

沙蔘味苦風熱退 消腫排膿補肝肺

扁豆微凉酒毒却 下氣和中轉筋霍

五味酸溫能止渴 久嗽虛勞金水竭

使君甘溫治諸蟲 消疳淸濁瀉痢功

木鼈甘溫追瘡毒 消腫乳癰腰疼屬

兜鈴苦寒熏痔漏 定喘消痰肺熱嗽

牽牛苦寒利水腫 蠱脹痃癖散滯壅

瓜蔞仁寒嗽痰剟 傷寒結胸解煩渴

天花粉寒除熱痰 排膿消毒煩渴堪

葛根味甘解傷寒 酒毒溫瘧渴並安

天門甘寒肺癰痿 喘嗽熱痰皆可宜

百部味甘骨蒸瘵 殺疳蛔蟲久嗽解

何首烏甘宜種子 添精黑髮顔光美

萆薢甘溫三氣痺 腰背冷疼添精餌

土茯苓淡可當穀 止瀉去風輕粉毒

白蘞微寒癰疔聳 兒瘧驚癎女陰腫

山豆根苦咽腫痛 蛇蟲所傷並可送

葳靈苦溫腰膝冷 積痰痃癖風濕並

茜草味苦主諸血 損傷蠱毒及虛熱

防己氣寒癰腫滅 風濕脚痛膀胱熱

通草味甘治膀胱 消癰散腫通乳房

木通性寒滯可寧 小腸熱閉及通經

鉤藤微寒兒驚癎 手足口眼瘈瘲刪

忍冬甘寒外感初 熱痢熱渴並癰疽

金銀花甘癰善退 未成則散己成潰

丁公藤溫治腎衰 風濕痺嗽及烏髭

絲瓜性冷主惡瘡 痘疹乳疽疔腫方

澤瀉苦寒治腫渴 除濕通淋陰汗遏

菖蒲性溫開心竅 去痺除風出聲妙

蒲黃味甘崩疼主 生則破血炒可補

浮萍辛寒利水腫 暴熱身痒脚脾重

海藻鹹寒消癭癧 利水通關癥脹績

海帶味鹹疝可窒 下水軟堅癭瘤結

昆布鹹寒一切腫 瘻瘡癭瘤氣結壅

海菜鹹寒下煩熱 利水消癭及氣結

甘苔鹹寒痔與蟲 霍亂吐瀉及熱中

鹿角膠溫吐衄血 安胎崩帶虛羸跌

石斛味甘卻驚悸 冷閉虛損壯骨餌

骨碎補溫骨節風 折傷血積破血功

拳栢味苦癥瘕血 風眩痿躄鬼痒截

側栢葉苦生鬚眉 吐衄崩痢濕並治

栢子味甘汗可閉 扶虛定悸補心劑

松脂味甘補陰陽 驅風安臟可貼瘡

肉桂辛熱通血脈 溫補虛寒腹痛劇

桂心苦辛心腹冷 下胞失音蟲瘀靖

桂枝小梗行手臂 止汗舒筋手足痺

辛夷味辛鼻流涕 香臭不聞通竅劑

沈香煖胃兼逐邪 降氣衛氣功難加

丁香辛熱溫胃虛 心腹疼痛寒嘔除

檀香味辛善治槨 升胃進食鬼氣卻

川椒辛熱目可昞 祛邪蟲冷溫不猛

吳茱辛熱疝可安 通治酸水臍腹寒

檳榔辛溫痰水壅 破氣殺蟲除後重

腹皮微溫下膈氣 健脾消腫且安胃

枳椇甘平解酒擅 止渴去煩通二便

枇杷葉苦偏理肺 解酒淸上兼吐穢

烏藥辛溫心腹脹 小便滑數順氣暢

乳香辛苦止痛奇 心腹卽安瘡生肌

沒藥溫平能破血 撲損瘡傷痛可絶

血竭味鹹跌撲傷 破血功及惡毒瘡

安息香辛辟邪惡 逐鬼消蠱鬼胎落

蘇合香甘殺鬼惡 蠱毒癎痓夢魘藥

龍腦味辛治狂燥 喉痺目痛妄言譟

阿魏性溫除癥結 却鬼殺蟲傳尸滅

蘆薈氣寒殺蟲疳 癲癎驚搐俱可堪

胡桐淚寒風蟲齒 殺火麵毒瘰癧始

茶茗味苦熱渴息 上淸頭目下消食

黃梅微溫治腹痛 産後寒熱痰瘀控

黃栢苦寒主降火 濕熱骨蒸下血可

厚朴苦溫消脹滿 痰氣瀉痢不可緩

杜冲辛甘固精能 小便淋瀝腰膝疼

樗根味苦腸風痔 瀉痢崩濕澁精髓

乾漆辛溫主殺蟲 通經破瘕追積聚

海桐皮苦腰脚痺 疳癬風氣瀉與痢

楝根性寒追諸蟲 能止疼痛積聚功

楝子味苦治傷寒 膀胱疝氣水濕安

槐花味苦殺蛔蟲 熱痢痔漏及腸風

秦皮苦寒治熱痢 煎洗目腫兼風淚

牙皂味辛通關竅 敷腫消痛吐痰妙

皂角刺溫下胞蟲 妬乳癰瘡及大風

訶子味苦澁腸可 痢嗽痰喘降肺火

水楊苦平癰腫瘻 久痢赤白浴發痘

楡皮味甘利關節 通水除淋腫痛撤

蕪荑味辛驅邪蟲 疥癬痔癭滯及風

蘇木甘鹹行積血 産後月經兼撲跌

樺皮苦平乳癰疽 肺風癮疹痘毒散

棕櫚皮澁專主血 吐衄崩帶血淋絶

巴豆辛熱治痰祟 胃寒癥積大通利

桑椹子甘熱渴歇 解金石毒染鬢髮

桑皮甘辛定嗽喘 邪肺火邪功不淺

桑螵蛸鹹腰痛疝 淋濁精泄虛損患

寄生甘苦腰痛麻 續筋壯骨風濕佳

楮實味甘治陰痿 壯筋明目補虛奇

枳實味苦消食痞 破積化痰是長技

枳殼微溫解氣結 寬腸消脹不可缺

梔子性寒降小便 吐衄鬱煩胃火煽

酸棗味酸汗煩蠲 生能少睡炒多眠

山茱性溫治腎虛 精髓腰膝耳鳴如

金櫻子甘禁滑通 夢遺遺尿寸白蟲

郁李仁酸能潤燥 破血消腫便可導

女貞實苦烏髭髮 去風補虛壯筋骨

五加皮寒祛風痺 健步益精瀝餘備

枸杞甘溫添精髓 明目祛風陽事起

地骨皮寒能解肌 蒸汗熱血降陰宜

蔓荊子苦頭痛痊 眼淚濕痺並拘攣

牧丹苦寒通經血 無汗骨蒸血分熱

密蒙花甘能明目 虛瞖靑盲效最速

寶豆溫毒治喉痺 蛔痛蟲傷並瘧痢

茯苓味淡利竅美 白化痰涎赤通水

茯神補心善鎭驚 恍惚健忘怒恚情

琥珀味甘定魂魄 利水破瘀消癥積

猪苓味淡水濕緊 消腫通淋多損腎

雷丸味苦善殺蟲 癲癎蠱毒治兒功

竹葉味甘止煩渴 定喘安眠痰可剟

竹瀝味甘除痰火 虛熱渴煩汗亦妥

竹茹止嘔除寒痰 胃熱咳噦不寐堪

竹筍甘寒煩渴省 利水益氣過發冷

天竺黃甘急慢風 鎭心解熱驅邪功

韭菜辛溫除胃熱 能治骨鯁淸瘀血

韭子甘溫尿不禁 腰膝夢遺女白淫

葱白辛溫能發汗 傷寒頭疼腫痛散

大蒜辛溫化肉穀 解毒散癰過損目

蕓薹辛溫宜丹腫 乳癰癥外莫久奉

菘菜甘凉淸利極 下氣止渴解酒食

芥菜味辛利九竅 除邪通鼻最爲妙

白芥子辛化脅痰 瘧蒸痞塊皆可戡

蔓菁甘溫利五臟 下氣消食治疽恙

蔓菁子平明目藥 治癉利水腹脹霍

萊菔根甘下氣篤 消食痰嗽解麵毒

萊菔子辛治喘咳 下氣消脹功難對

生薑性溫能祛穢 暢神開胃吐痰咳

乾薑味辛解風寒 炮苦逐冷虛熱安

胡荽味辛發痘極 上止頭疼內消食

水芹甘平益精髓 利大小腸煩可止

薺菜甘溫明目易 利臟和中燒治痢

菥蓂子溫能益精 去瞖解熱淚目明

蓴菜性冷亦能補 渴疸藥毒並可愈

苜蓿性凉胃邪散 利大小腸熱毒疸

馬齒莧寒消腫痢 渴淋毒蟲皆得利

萵苣苦冷胸膈醒 通利五臟過發冷

蕨菜甘寒水熱却 久食消陽反脚弱

芋子辛平腸可奲 充肌破血葉止瀉

甘藷甘平能救荒 强腎健脾補虛良

冬葵子寒治癃方 滑胎易産通乳房

茄子甘寒傳尸勞 多食動氣女傷胞

冬瓜甘寒熱渴釋 利大小腸壓丹石

南瓜甘溫能補中 同食羊肉氣不通

胡瓜甘寒莫多食 能發寒熱瘧亦或

松耳味香能實胃 進食止瀉且益氣

石耳甘平視不艱 久食益力且益顔

李甘骨節勞熱痾 亦能益氣不可多

杏仁苦溫風痰喘 大腸氣閉便可軟

烏梅酸溫收斂肺 止渴生津瀉痢退

桃仁甘寒潤大腸 通經破血癥瘀良

栗子鹹溫益氣奇 厚腹補腎亦耐飢

大棗味甘和百藥 益氣養脾滿休嚼

梨味甘酸善解酒 渴嗽煩熱痰亦驅

木苽味酸脚腫濕 霍亂轉筋膝拘急

山査味甘磨肉食 療疝健胃膨脹息

林檎酸溫治霍亂 痰氣渴痢頭痛散

柿子氣寒潤心肺 澁腸禁痢渴痰退

石榴酸溫痢崩帶 制殺三蟲過損肺

陳皮甘溫順氣功 和脾留白痰取紅

靑皮苦寒攻氣滯 平肝安脾下食劑

柑子大寒腸胃熱 止渴利溲解酒結

柚子味甘卽大橘 去胃惡氣壓酒密

櫻桃甘熱水穀痢 調中益脾令顔媚

白果甘苦喘嗽驅 能治白濁且壓酒

胡桃肉甘能補腎 黑髮猶復過莫緊

榛甘平寬腸益氣 不飢健行且開胃

落花生溫果中奇 性能潤肺香舒脾

覆盆子甘益腎精 續嗣烏鬚目可明

橡實微溫澁腸痢 氣味俱佳荒可備

荔枝甘平智神益 止渴好顔疝用核

龍眼味甘主歸脾 健忘怔忡益智宜

橄欖酸溫治諸毒 河豚及酒喉痺屬

榧實味甘療五痔 蠱毒三蟲差卽止

海松子溫能補虛 骨節風痺頭眩除

甛瓜甘寒渴煩消 能利小便通三焦

瓜蔕苦寒善吐痰 浮腫黃疸幷可堪

西瓜甘寒治暑毒 煩渴血痢利溲足

葡萄甘平痺淋透 益氣强志乾發痘

蘡薁味酸止渴優 作酒益氣藤利溲

獼猴桃寒治渴煩 熱壅石淋及胃反

砂糖甘潤肺及中 多食損齒濕熱蟲

藕味甘寒能淸熱 解酒消煩治諸血

蓮肉味甘健脾胃 止瀉澁精養心氣

芡實味甘能益精 腰膝濕痺酸疼幷

胡麻仁甘疔腫瘡 熟補虛損筋力强

麻油性冷善解毒 能除百病無不足

火麻味甘溲可泄 下乳催生潤腸結

小麥微寒除煩熱 止渴利溲養肝血

大麥鹹溫能補虛 益氣調中泄可除

蕎麥甘寒鍊五臟 益氣動病類相當

糯米甘寒久反熱 亦能補益霍並輟

粳米甘平和胃主 壯骨益陽渴瀉愈

荏子辛溫補精髓 潤肺下氣渴嗽止

稷米甘冷能補益 過雖發冷壓丹石

黍米甘溫縱補益 久食令人且煩劇

玉蜀黍平能開胃 治淋偏宜根葉味

黃梁甘平除煩渴 益氣止霍吐瀉閼

靑梁微寒止泄痢 利溲消渴熱胃痺

粟米鹹寒能益氣 利溲養腎治熱胃

秫薥甘溫能溫中 澁腸止霍與黍同

薏苡味甘除濕痺 治肺癰痿拘攣類

大豆甘平中可鞏 補臟煖胃久身重

大豆黃卷治筋攣 消水脹滿膝痛痊

赤豆酸平腫滿收 排膿消渴並利溲

菉豆氣寒解百毒 並治煩渴諸熱屬

淡豆豉寒懊牢恙 傷寒頭疼兼理瘴

豆腐甘平脾和暢 淸熱散血過則脹

陳倉穀米調和脾 渴煩瀉痢皆可醫

神麯味甘善開胃 消食破結下痰氣

麥芽甘溫消宿食 行血散滯腹脹息

飴糖味甘潤肺脾 止渴消痰滿休施

醬性冷利除煩熱 魚菜毒與火毒滅

醋消腫毒積瘕良 産後血暈幷金瘡

酒通血脈上行性 少飮壯神過損命

石蜜甘平須煉熟 潤燥解毒補中速

蜂房鹹苦治癎瘈 腸癰瘰癧牙疼劑

五倍苦酸療齒疳 痔癬瘡膿風熱覃

百藥煎酸治嗽痰 下血久痢渴亦堪

殭蠶味鹹治風癎 濕痰喉痺瘡毒瘢

蜻蛉微寒能壯陽 止精煖下靑者良

斑猫有毒主破血 諸瘡瘰癧水道沒

全蝎味辛却風痰 口眼喎斜癎搐戡

水蛭味鹹破積瘀 通經墮産折傷除

蜘蛛氣寒宜狐疝 並治蛇咬疔腫患

蟬退甘平除風驚 並治疳熱瞖侵睛

蟾蜍氣凉殺疳癖 瘡毒可祛解瘟疫

蜈蚣味辛蛇虺毒 墮胎逐瘀鬼邪觸

蚯蚓氣寒治大熱 傷寒瘟疫狂譫絶

龍骨味甘精可慳 崩帶腸癰風熱癎

紫稍花溫秘精盪 小便不禁囊濕痒

穿山甲毒痔癬瘡 吹奶腫痛鬼魅藏

蛤蚧鹹平嗽肺痿 下淋通水助陽奇

蛇退辟惡能除瞖 腸痔蟲毒癎搐瘈

花蛇溫毒治大風 癱瘓喎斜癩疥通

鯉魚味甘消水腫 下氣安胎功最重

鰱魚性平味亦甘 如珠紅卵尤可餤

石魚甘平且益胃 腹脹暴痢消食氣

鯽魚味甘能補虛 理胃進食瀉痢除

鯔魚甘平健脾胃 不忌百藥是爲貴

魴魚味甘調脾胃 和芥食之助肺氣

鱸魚甘平補五臟 益筋補骨胃和暢

鱖魚甘平治腸風 補勞益脾去腹蟲

大口鹹平能補氣 腸脂尤良和滋味

鮰魚味美鰾宜膠 治破傷風兼充庖

鰾膠鹹平産後風 散疼消腫伏硇砂

靑魚微冷開胃良 且能消食過滑腸

北魚鹹溫虛勞風 多食動蛔卵和中

蠡魚甘寒腫痔類 瘡者當忌膽喉痺

鰻鱺魚甘勞瘵蟲 痔漏瘡疹崩有功

鱔魚味甘善補中 能祛狐臭散濕風

鰌魚甘平能益氣 解酒消渴且煖胃

黃顙魚甘醒酒功 祛風消腫小便通

鱣魚肥美動風氣 又生熱痰無足貴

鮎魚甘溫利水腫 無腮殺人宜愼重

䱋魚益人尾有毒 煮飮獺皮解其觸

河豚甘溫肝卵毒 亦治虛濕脚痔屬

比目魚甘能開胃 補虛多食反動氣

鮫魚性平益五臟 皮主吐血魚毒防

烏賊魚平能通經 益氣益精骨主崩

海螵蛸鹹消瞖功 心疼水腫經癥通

鰕則甘平五痔醫 多食動風莫與兒

海馬甘溫催産奇 或用燒腹或手持

八稍甘平治肉滯 卵是補陽成胎劑

小八稍魚甘平味 供之食品調血氣

白魚性平助肝脾 下食去水明目奇

銀條魚平能健胃 和薑作羹信美味

龜甲味甘滋陰迅 逐瘀續筋醫顱囟

鼈肉性冷能補陰 孕婦癥瘕俱當禁

鼈甲酸平嗽骨蒸 散瘀消腫除痞崩

蟹則醎寒治胃足 除熱消食霜前毒

螃蟹味鹹散血結 益氣養筋除胸熱

白蛤肉平藥毒除 能治疥瘡味勝猪

蛤蜊肉冷能止渴 解酒開胃覺快豁

牡蠣微寒主澁精 痰汗崩帶脅痛平

海粉味鹹治頑痰 婦人白帶軟堅堪

珍珠氣寒鎭驚癎 開聾磨瞖渴痰刪

瓦壟肉溫腹冷除 健胃消食補中虛

石決明肉鹹凉劑 最能明目殼消瞖

蟶甘溫治心胸煩 産後虛損及歸元

貝子味鹹解肌結 利水消腫目瞖抉

淡菜甘溫痢日久 補虛消食大益婦

海蔘鹹平淸潤津 能補脾腎宜婦人

田螺性冷通二便 消腫除熱醒酒饍

白鵞肉甘補臟腑 且發瘡毒不宜痼

鴨肉酸寒補虛勞 水腫驚癎熱脹消

雄鷄味甘補虛可 縱治血漏動風火

鷄內金寒溺精洩 噤痢崩漏更除熱

雉肉微寒補益奇 止泄除瘻三冬宜

鶉肉甘平消熱痰 補臟益氣兒痢疳

雀肉性煖善壯陽 且暖腰膝益精良

雀卵氣溫扶陽痿 可致堅强奇莫奇

夜明砂能下死胎 小兒無辜瘰癧材

五靈味甘血痢絶 炒則止血生行血

鴉肉酸平治癎疾 風咳骨蒸蟲血溢

鵲肉甘寒風熱消 渴痰可治淋用燒

鳩肉甘平能補胃 調病明目且益氣

猪肉味甘肥暴覃 縱能補虛動風痰

犬肉性溫雖壯陽 陽虛忌食炙渴亢

羊肉味甘補虛羸 開胃益腎起陽痿

牛肉屬土補脾胃 乳養虛羸滋血毅

阿膠甘溫咳膿宜 吐衄胎崩並虛羸

牛黃味苦治驚癎 安魂定魄風痰刪

馬肉味辛强腰脊 自死老死棄勿惜

驢肉微寒安心煩 發痼動風不須言

酥油甘寒除客熱 治虛嗽渴且潤血

虎骨味辛治脚膝 壯筋定痛追風疾

犀角酸寒化毒邪 消腫血熱並制蛇

熊膽味苦熱蒸疸 惡瘡蟲痔疳癎散

羚羊角寒明目睛 淸肝解毒且却驚

鹿茸甘溫滋陰主 泄精溺血崩帶愈

鹿角膠溫吐衄血 安胎崩帶虛羸跌

鹿角霜平補諸虛 安胎腰痛崩漏除

麝香辛煖善通關 伐鬼安驚毒可刪

兎肉味辛補益摯 健脾止渴孕婦忌

膃肭臍熱補元陽 邪鬼痃癖並勞傷

猯肉甘平水脹困 並治久痢且肥健

鼠肉味甘兒腹膨 治勞殺蟲炙或烹

刺猬皮苦主五痔 開胃陰腫瘇痛止

紫河車甘療虛損 勞瘵骨蒸培根本

頭髮補陰功難說 吐衄血暈風癎熱

人屎苦寒解諸毒 瘟熱癰腫痘瘡屬

童便氣凉撲損瘀 虛勞骨蒸熱嗽除

人乳味甘補陰陽 悅顔明目却老方

口津甘鹹可塗瘡 解毒辟邪却瞖良

臘雪水冷治瘟疫 解毒殺蟲退目赤

伏龍肝溫心煩寬 胎疫血咳俱可安

京墨辛溫專主血 吐衄傷風崩中撤

金箔味甘安魂魄 癲狂驚癎調血脈

銀屑味辛除譫囈 定志鎭心明目劑

黑鉛味甘止反胃 鬼疰癭瘤定神氣

自然銅凉續筋骨 積瘀折傷痛不發

黃丹微寒消積瘧 止痛生肌痰蟲却

密陀僧鹹止痔痢 白瘢諸瘡並可試

鐵漿鹹寒治癲癎 鎭心明目諸毒刪

雲母甘平治勞傷 除邪益精明目良

紫石英溫心脾定 寒熱邪及女無孕

朱砂味甘定魂魄 鎭心養神鬼邪辟

水銀性寒治疥證 催生殺蟲絶胎孕

輕粉性燥外科藥 楊梅諸瘡殺蟲托

靈砂性溫通血脈 殺鬼辟邪安魂魄

雄黃甘辛邪毒息 更治蛇虺喉風⺼息

石膏大寒瀉胃火 發渴頭痛解肌可

滑石沈寒滑利竅 解渴除煩濕熱療

赤石脂溫固腸胃 潰瘍主肌止瀉利

爐甘石溫善止血 消腫明目弦瞖撤

石鐘乳甘氣慓悍 固精明目可延算

陽起石甘腎氣乏 陰痿不起效甚捷

磁石味鹹療金瘡 補腎益精醫勞傷

代赭石寒下胎崩 疳痢驚癎殺鬼能

禹餘粮寒除煩良 血閉腹疼痢固腸

砒霜有毒風痰吐 截瘧除哮消沈痼

靑礞石寒煆金色 墮痰却又消宿食

花蘂石寒止諸血 治金瘡出産後洩

食鹽味鹹吐痰頑 心腹卒痛過損顔

凝水石寒壓丹石 堅牙明目熱渴辟

芒硝苦寒除實熱 積聚燥痰及便窒

玄明粉辛除宿垢 化積消痰諸熱驅

䃃砂有毒破癰瘡 消毒生肌除瞖良

硼砂味辛喉腫解 膈上熱痰噙卽瘥

硫黃性熱除疥瘡 逐冷寒邪及壯陽

白礬味酸解諸毒 治證難以盡記錄

石油辛毒兒驚風 塗疥癬癩及殺蟲

오츠카 게이세쓰 상한론

太陽之爲病 脈浮 頭項强痛而惡寒.

太陽病 發熱 汗出 惡風 脈緩者 名爲中風.

太陽病 或已發熱 或未發熱 必惡寒 體痛 嘔逆 脈陰陽俱緊者 名曰傷寒.

太陽中風 脈陽浮而陰弱  嗇嗇惡寒 淅淅惡風 翕翕發熱 鼻鳴乾嘔者 桂枝湯主之.

太陽病 頭痛 發熱 汗出 惡風者 桂枝湯主之.

太陽病 項背强几几 反汗出惡風者 桂枝加葛根湯主之.

太陽病 下之後 其氣上衝者 可與桂枝湯

太陽病三日 已發汗 若吐 若下 若溫針仍不解者 此爲壞病.

太陽病 發汗 遂漏不止 其人惡風 小便難 四肢微急 難以屈伸者 桂枝加附子湯主之.

太陽病 下之後 脈促胸滿者 桂枝去芍藥湯主之. 若微寒者 桂枝去芍藥加附子湯主之.

太陽病 得之八九日 如瘧狀 發熱惡寒 熱多寒少 其人不嘔 淸便欲自可 一日二三度發.  以其不能得少汗出 身必癢 宜桂枝麻黃各半湯.

太陽病初服桂枝湯 反煩不解者 先刺風池風府 却與桂枝湯則愈.

服桂枝湯 大汗出 脈洪大者 與桂枝湯 如前法 若形如瘧 一日再發者 汗出必解 宜桂枝二麻黃一湯.

服桂枝湯 大汗出後 大煩渴不解 脈洪大者 白虎加人參湯主之.

太陽病 發熱惡寒 熱多寒少 脈微弱者 不可大發汗 宜桂枝二越婢一湯.

服桂枝湯 復下之 仍頭項强痛 翕翕發熱 無汗 心下滿微痛 小便不利者 桂枝去桂加茯苓白朮湯主之.

傷寒 脈浮 自汗出 小便數 心煩 微惡寒 脚攣急 反與桂枝湯  得之便厥 咽中乾 煩躁 吐逆者 作甘草乾薑湯與之. 若厥愈 足溫者 更作芍藥甘草湯與之. 若胃氣不和 譫語者 小與調胃承氣湯. 若重發汗 復加燒針得之者 回逆湯主之.

太陽病 項背强几几 無汗惡風 葛根湯主之.

太陽與陽明合病者 必自下利 葛根湯主之.

太陽與陽明合病 不下利 但嘔者 葛根加半夏湯主之.

太陽病 桂枝證 醫反下之 利遂不止 喘而汗出者 葛根黃連黃芩湯甘草湯主之.

太陽病 頭痛發熱 身疼腰痛 骨節疼痛 惡風 無汗而喘者 麻黃湯主之.

太陽中風 脈浮緊 發熱惡寒 身疼痛 不汗出而煩躁者 大靑龍湯主之. 若脈微弱 汗出惡風者 不可服之 服之則厥逆 筋惕肉瞤.

傷寒 脈浮緩 身不疼 但重 乍有輕時 大靑龍湯主之.

傷寒表不解 心下有水氣 乾嘔發熱而咳 或渴 或利 或噎 或小便不利 小腹滿 或喘者 小靑龍湯主之.

傷寒 心下有水氣 咳而微喘 發熱不渴 小靑龍湯主之.

太陽病 外證未解 脈浮弱者 當以汗解 宜桂枝湯.

太陽病 下之微喘者 表未解故也 桂枝加厚朴杏子湯主之.

太陽病 外證未解 不可下也 欲解外者 宜桂枝湯.

太陽病 脈浮緊 無汗發熱身疼痛 八九日不解 表證仍在 其人發煩 目瞑 劇者必衂 麻黃湯主之.

二陽倂病 太陽初得病時 發其汗 汗先出不徹 因轉屬陽明 續自微汗出 不惡寒 如此可以小發汗 設面色緣綠正赤者 陽氣怫鬱 不得越 其人短氣 但坐 更發汗則愈

傷寒 脈浮緊 不發汗 因到衄者 麻黃湯主之.

發汗後 身疼痛 脈沈遲者 桂枝加芍藥生姜各一兩人參三兩新加湯主之

發汗後 喘家 不可更行桂枝湯 汗出喘 無大熱者 可與麻黃杏仁甘草石膏湯.

發汗過多 其人叉手自冒心 心下悸 欲得按者 桂枝甘草湯主之.

發汗後 其人臍下悸者 欲作奔豚 茯笭桂枝甘草大棗湯主之.

發汗後 腹脹滿者 厚朴生姜半夏甘草人蔘湯主之.

傷寒 若吐若下後 心下逆滿 氣上衝胸 起則頭眩 脈沈緊 發汗則動經 身爲振振搖者 茯苓桂枝白朮甘草湯主之.

發汗 病不解 反惡寒者 芍藥甘草附子湯主之.

發汗若下之 病仍不解 煩躁者 茯苓回逆湯主之.

發汗後 惡寒者 虛故也 不惡寒 但熱者 實也 當和胃氣 與調胃承氣湯.

太陽病 發汗後 大汗出 胃中乾 煩躁不得眠 欲得飮水者 少少與飮之 令胃氣和則愈 若脈浮 小便不利 微熱消渴者 五苓散主之.

發汗已 脈浮數 煩渴者 五苓散主之.

傷寒 汗出而渴者 五苓散主之. 不渴者 茯苓甘草湯主之.

中風 發熱六七日 不解而煩 渴欲飮水 水入口吐者 五苓散主之.

發汗吐下後 虛煩不得眠 若劇者 必反復顚倒 心中懊憹 梔子豉湯主之 若少氣者 梔子甘草豉湯主之 若嘔者 梔子生薑豉湯主之.

發汗 若下之 而煩熱 胸中窒者 梔子豉湯主之.

傷寒五六日 大下之後 身熱不去 心中結痛者 未欲解也 梔子豉湯主之.

傷寒下後 心煩腹滿 臥起不安者 梔子厚朴湯主之.

傷寒 醫以丸藥 大下之 身熱不去 微煩者 梔子乾薑湯主之.

下之後 發汗 晝日煩躁 不得眠 夜而安靜 不嘔 不渴 無表證 脈沈微 身無大熱者 乾薑附子湯主之.

太陽病 發汗 汗出不解 其人仍發熱 心下悸 頭眩 身瞤動 振振欲擗地者 玄武湯主之.

傷寒 醫下之 續得下利 淸穀不止 身疼痛者 急當救裏 後身疼痛 淸便自調者 急當可救表 救裏宜回逆湯 救表宜桂枝湯.

傷寒五六日 往來寒熱 胸脅苦滿 黙黙不欲飮食 心煩喜嘔 或胸中煩而不嘔 或渴 或腹中痛 或胸下痞硬 或心下悸 小便不利 或不渴 身有微熱 或欬者 小柴胡湯主之.

傷寒四五日 身熱 惡風 頸項强 脇下滿 手足溫而渴者 小柴胡湯主之.

傷寒 陽脈濇 陰脈弦 法當腹中急痛 先與小建中湯 不差者 小柴胡湯主之.

傷寒二三日 心中悸而煩者 小建中湯主之.

太陽病 十餘日 反二三下之 後四五日 柴胡證仍在者 先與小柴胡湯 嘔不止 心下急 鬱鬱微煩者 爲未解也 與大柴胡湯 下之則愈.

傷寒 十三日不解 胸脇滿而嘔 日晡所發潮熱 已而微利 先宜服小柴胡湯以解外 後以柴胡加芒硝湯主之.

太陽病不解 熱結膀胱 其人如狂 血自下 其外不解者 尙未可攻 當先解其外 外解已 但小腹急結者 乃可攻之 宜桃核承氣湯.

傷寒八九日 下之 胸滿煩驚 小便不利 譫語 一身盡重 不可轉側者 柴胡加龍骨牡蠣湯主之

傷寒 脈浮 醫以火迫劫之 必驚狂 臥起不安者 桂枝去芍藥加蜀漆牡蠣龍骨救逆湯主之.

太陽病 以火熏之 不得汗 其人必躁 必淸血 名爲火邪.

燒針令其汗 針處被寒 核起而赤者 必發奔豚 灸其核上各一壯 與桂枝加桂湯.

火逆下之 因燒針 煩燥者 桂枝甘草龍骨牡蠣湯主之.

太陽病 十餘日 心下溫溫欲吐 而胸中痛 大便反溏 腹微滿 鬱鬱微煩 先此時 自極吐下者 與調胃承氣湯

太陽病六七日 表證仍在 脈微而沈 反不結胸 其人發狂者 以熱在下焦 小腹當硬滿 小便自利者 下血乃愈 抵當湯主之.

太陽病 身黃 脈沈結 小腹硬 小便自利 其人如狂者 抵當湯主之.

傷寒有熱 少腹滿 應小便不利 今反利者 當可下之 宜抵當丸.

結胸者 項亦强 如柔痙狀 下之則和 宜大陷胸丸.

太陽病 脈浮而動數 頭痛發熱 微盜汗出 而反惡寒者 表未解也 醫反下之 動數變遲 隔內拒痛 短氣躁煩 心中懊憹 陽氣內陷 心下因硬 則爲結胸 大陷胸湯主之 若不結胸 但頭汗出 餘處無汗 劑頸而還 小便不利 身必發黃

傷寒六七日 結胸熱實 脈沈而緊 心下痛 按之石硬者 大陷胸湯主之.

傷寒十餘日 熱結在裏 復往來寒熱者 與大柴胡湯 但結胸無大熱 但頭微汗出者 大陷胸湯主之.

太陽病 重發汗 而復下之 不大便 五 六日 舌上燥而渴 日晡所小有潮熱 從心下至小腹 硬滿而痛 不可近者 大陷胸湯主之.

小結胸者 正在心下 按之則痛 脈浮滑者 小陷胸湯主之.

病在陽 應以汗解之 反以冷水潠之 若灌之 其熱被劫不得去 彌更益煩 肉上粟起 意欲飮水 反少渴者 服文蛤散. 若不差者 與五苓散. 若寒實結胸 無熱證者 與三物小白散.

婦人中風七八日 續得寒熱 發作有時 經水適斷者 其血必結 故使如瘧狀 發作有時 小柴胡湯主之.

傷寒六七日 發熱微惡寒 支節煩疼 微嘔 心下支結 外證未去者 柴胡桂枝湯主之.

傷寒五六日 已發汗而復下之 胸脅滿微結 小便不利 渴而不嘔 但頭汗出 往來寒熱 心煩者 柴胡桂枝乾薑湯主之.

傷寒五六日 頭汗出 微惡寒 手足冷 心下滿 口不欲食 大便硬 脈細者 可與小柴胡湯 設不了了者 得屎而解.

傷寒五六日 嘔而發熱者 柴胡湯證具 而以他藥下之 柴胡證仍在者 復與柴胡湯 必蒸蒸而振 却發熱汗出而解 若心下滿而硬痛者 大陷胸湯主之 但滿而不痛者 柴胡不中與之 宜半夏瀉心湯.

太陽中風 下利嘔逆 其人漐漐汗出 發作有時 頭痛 心下痞硬滿 引脅下痛 乾嘔短氣 汗出 不惡寒者 十棗湯主之.

太陽病 醫發汗 遂發熱惡寒 因復下之 心下痞 按之濡 其脈浮者 大黃黃連瀉心湯主之. 心下痞 而復惡寒 汗出者 附子瀉心湯主之. 心下痞 與瀉心湯 痞不解 其人渴而口燥 煩 小便不利者 五苓散主之.

傷寒 汗出解之後 胃中不和 心下痞硬 乾噫食臭 脅下有水氣 腹中雷鳴 下利者 生薑瀉心湯主之.

傷寒中風 醫反下之 其人下利 日數十行 穀不化 腹中雷鳴 心下痞硬而滿 乾嘔 心煩不得安 醫見心下痞 謂病不盡 復下之 其痞益甚 甘草瀉心湯主之.

傷寒服湯藥 下利不止 心下痞硬 服瀉心湯已 復以他藥下之 利不止 醫以理中與之 利益甚 赤石脂禹餘糧湯主之

傷寒 發汗 若吐 若下 解後 心下痞硬 噫氣不除者 旋復代赭湯石主之.

太陽病 外證未除 而數下之 遂協熱而利 利下不止 心下痞硬 表裏不解者 桂枝人參湯主之.

病如桂枝證 頭不痛 項不强 寸脈微浮 胸中痞硬 氣上衝咽喉 不得息者 當吐之 宜瓜蒂散.

傷寒 若吐 若下後 七八日不解 表裏俱熱 時時惡風 大渴 舌上乾燥而煩 欲飮水數升者 白虎加人參湯主之.

傷寒 無大熱 口燥渴 心煩 背微惡寒者 白虎加人參湯主之.

傷寒脈浮 發熱無汗 渴欲飮水 無表證者 白虎加人參湯主之.

太陽與少陽合病 自下利者 與黃芩湯 若嘔者 黃芩加半夏生薑湯主之.

傷寒 胸中有熱 胃中有邪氣 腹中痛 欲嘔吐者 黃連湯主之.

傷寒八九日 風濕相搏 身體疼煩 不能自轉側 不嘔 不渴 脈浮虛而濇者 桂枝附子湯主之 若其人大便硬 小便不利者 去桂加白朮湯主之.

風濕相搏 骨節疼煩 掣痛 不得屈伸 近之則痛劇 汗出短氣 小便不利 惡風不欲去衣 或身微腫者 甘草附子湯主之.

傷寒 脈浮滑 白虎湯主之.

傷寒 解而後 脈結代 心動悸 炙甘草湯主之.

陽明之爲病 胃家實是也.

本太陽 初得病時 發其汗 汗先出不徹 因轉屬陽明也.

傷寒 發熱 無汗 嘔不能食 而反汗出 濈濈然者是轉屬陽明也.

陽明病 若中寒者 不能食 小便不利 手足濈然汗出 必大便初硬後溏

陽明病 脈遲 雖汗出 不惡寒者 其身必重 短氣 腹滿而喘 有潮熱  手足濈然汗出者 大承氣湯主之. 若汗多 微發熱惡寒者 外未解也 其熱不潮 未可與承氣湯 若腹大滿 不痛者 可與小承氣湯 微和胃氣 勿令至大泄下.

陽明病 潮熱 大便微硬者 可與小承氣湯 若不大便六七日 恐有燥屎 欲知之法 少與小承氣湯 入腹中 轉失氣者 此有燥屎也 乃可攻之
若不轉失氣者 此但初頭硬 後必溏 不可攻之 攻之必脹滿 不能食也 欲飮水者 與水則噦 其後發熱者 必大便復硬而少也 以小承氣湯和之
不轉失氣者 愼不可攻也.

傷寒若吐若下後 不解 不大便五六日以上 至十餘日 日晡所發潮熱 不惡寒 獨語如見鬼狀. 若劇者 發則不識人 循衣摸牀 怵惕而不安 微喘直視 譫語者 大承氣湯主之.

陽明病 其人多汗 以津液外出 胃中燥 大便秘硬 硬則譫語 小承氣湯主之 若一服譫語止者 更莫服復.

陽明病 譫語發潮熱 脈滑而疾者 小承氣湯主之.

三陽合病 腹滿身重 難以轉側 口不仁 面垢 譫語遺尿 發汗則譫語 甚 下之則額上生汗 手足逆冷 若自汗出者 白虎湯主之.

二陽倂病 太陽證罷 但發潮熱 手足漐漐汗出 大便難而譫語者 下之則愈 宜大承氣湯.

陽明病 脈浮而緊 咽燥口苦 腹滿而喘 發熱汗出 不惡寒 反惡熱 身重. 若發汗則躁 心憒憒反譫語 若加溫鍼 必怵惕煩躁不得眠 若下之 則胃中空虛 客氣動膈 心中懊憹 舌上胎者 梔子豉湯主之. 若渴欲飮水 口乾舌燥者 白虎加人參湯主之. 若渴欲飮水 小便不利者 猪苓湯主之.

陽明病 下之 其外有熱 手足溫 心中懊憹 飢不能食 但頭汗出者 梔子豉湯主之.

陽明病 發潮熱 大便溏 小便自可 胸脅滿不去者 與柴胡湯.

陽明病 脇下硬滿 不大便而嘔 舌上白苔者 可與小柴胡湯 上焦得通 津液得下 胃氣因和 身濈然汗出而解.

陽明中風 脈弦浮大而短氣 腹都滿 脅下及心痛 久按之 氣不通 鼻乾不得汗 嗜臥 一身及面目悉黃 小便難 有潮熱 時時噦 耳前後腫 刺之小差 外不解 病過十日 脈續浮者 與小柴胡湯. 脈但浮 無餘證者 與麻黃湯

陽明病 自汗出 若發汗 小便自利者 雖硬不可攻之 當須自欲大便 宜蜜煎導而通之 若土瓜根及大猪膽汁 皆可爲導.

陽明病 發熱汗出者 不能發黃也 但頭汗出 身無汗 劑頸而還 小便不利 渴引水漿者 身必發黃 茵陳蒿湯主之.

陽明證 其人喜忘者 必有蓄血 尿雖硬 大便反易 其色必黑 宜抵當湯下之.

陽明病 下之 心中懊憹而煩 胃中有燥屎者 宜大承氣湯.

大下後 六七日不大便 煩不解 腹滿痛者 此有燥屎也 宜大承氣湯.

食穀欲嘔者 屬陽明也 吳茱萸湯主之

太陽病三日 發汗不解 蒸蒸發熱者 屬胃也 調胃承氣湯主之.

傷寒六七日 目中不了了 睛不和 表裏證 大便難 身微熱者 急下之 宜大承氣湯.

陽明少陽合病 必下利 脈滑而數者 有宿食也 當下之 宜大承氣湯.

傷寒七八日 身黃如橘子色 小便不利 腹微滿者 茵陳蒿主之.

傷寒身黃發熱者 梔子蘗皮湯主之.

傷寒 瘀熱在裏 身必發黃 麻黃連軺赤小豆湯主之.

少陽之爲病 口苦 咽乾 目眩也.

少陽中風 兩耳無所聞 目赤 胸中滿而煩者 不可吐下 吐下則悸而驚.

傷寒脈弦細 頭痛發汗者屬少陽 少陽不可發汗 發汗則譫語 胃和則愈

本太陽病不解 轉入少陽者 脅下 硬滿 乾嘔不能食 往來寒熱 尙未吐下 脈沈緊者 與小柴胡湯. 若已吐下 發汗 溫針 譫語 柴胡證罷 此爲壞病

太陰之爲病 腹滿而吐 食不下 自利益甚 時腹自痛 若下之 必胸下結硬.

太陰病 脈浮者 可發汗 宜桂枝湯.

自利不渴者 屬太陰 其藏有寒故也 當溫之

本太陽病 醫反下之 因爾腹滿時痛者 桂枝加芍藥湯主之. 大實痛者 桂枝加大黃湯主之.

少陰之爲病 脈微細 但欲寐也.

少陰病 欲吐不吐 心煩但欲寐 五六日 自利而渴者 虛故引水自救 若小便色白者 少陰病形悉具.

少陰始得之 反發熱 脈沈者 麻黃細辛附子湯主之.

少陰病 得之二三日 麻黃附子甘草湯 微發汗.

少陰病 得之二三日以上 心中煩 不得臥者 黃連阿膠湯主之.

少陰病 得之一二日 口中和 其背惡寒者 附子湯主之.

少陰病 身體痛 手足寒 骨節痛 脈沈者 附子湯主之.

少陰病 下利 便膿血者 桃花湯主之.

少陰病 二三日至四 五日 腹痛 小便不利 下利不止 便膿血者 桃花湯主之.

少陰病 吐利 手足逆冷 煩躁欲死者 吳茱萸湯主之.

少陰病 下利 咽痛 胸滿 心煩者 猪膚湯主之.

少陰病二三日 咽痛者 可與甘草湯 不差 與桔梗湯.

少陰病 咽中傷瘡 不能語言 聲不出者 半夏苦酒湯主之.

少陰病 咽中痛 半夏散及湯主之.

少陰病 下利 白通湯主之.

少陰病 下利 脈微者 與白通湯 利不止 厥逆無脈 乾嘔 煩者 白通加猪膽汁湯主之

少陰病 二三日不已 至四五日 腹痛 小便不利 四肢沈重疼痛 自下利
其人或咳 或小便利 或下利 或嘔者 玄武湯主之.

少陰病 下利淸穀 裏寒外熱 手足厥逆 脈微欲絶 身反不惡寒 其人面色赤 或腹痛 或乾嘔 或咽痛 或利止脈不出者 通脈回逆湯主之.

少陰病 其人或欬 或悸 或小便不利 或腹中痛 或泄利下重者回逆散主之.

少陰病 下利六 七日 咳而嘔渴 心煩不得眠者 猪苓湯主之.

小陰病 得之二三日 口燥咽乾者 急下之 宜大承氣湯.

少陰病 自利淸水 色純靑 心下必痛 口乾燥者 急下之 宜大承氣湯.

少陰病 脈沈者 急溫之 宜回逆湯.

少陰病 飮食入口則吐 心中溫溫欲吐 復不能吐 始得之 手足寒 脈弦遲者 不可下也. 若膈上有寒飮 乾嘔者 不可吐也 當溫之 宜回逆湯.

厥陰之爲病 氣上撞心 心中疼熱 飢而不欲食 食則吐 下之 利不止.

凡厥者 陰陽氣不相順按 便爲厥.

傷寒 脈微而厥 至七八日膚冷 其人躁 無暫安時者 非爲蚘厥也 令病者靜 而腹時煩. 須臾腹止 得食而嘔 又煩 其人當自吐蚘 蚘厥者 烏梅圓主之.

傷寒 脈滑而厥者 裏有熱也 白虎湯主之.

手足厥寒 脈細欲絶者 當歸回逆湯主之. 若其人內有久寒者 宜當歸回逆加吳茱萸生薑湯.

大汗出 熱不去 內拘急 四肢疼 又下利厥冷而惡寒者 回逆湯主之

大汗 若大下利 而厥冷者 回逆湯主之.

病人手足厥冷 脈乍緊者 邪結左胸中 心下滿而煩 飢不能食者 病在胸中 當須吐之 宜瓜蒂散.

傷寒厥而心下悸 宜先治水 當服茯笭甘草湯 却治其厥 不爾 水漬入胃 必作利也.

傷寒 本自寒下 醫復吐下之 寒格 若食入口卽吐 乾薑黃芩黃連人參湯主之.

下利淸穀 裏寒外熱 汗出而厥者 通脈回逆湯主之.

熱利下重者 白頭翁湯主之.

下利. 腹脹滿 身體疼痛者 先溫其裏 乃攻其表 溫裏宜回逆湯 攻表宜桂枝湯.

乾嘔 吐涎沫 頭痛者 吳茱萸湯主之.

吐利惡寒 脈微而復利 回逆加人參湯主之.

吐利 頭痛發熱 身疼痛 熱多欲飮水者 五苓散主之 寒多不用水者 理中丸主之.

吐利汗出 發熱惡寒 四肢拘急 手足厥冷者 回逆湯主之.

旣吐且利 小便復利 而大汗出 下利淸穀 內寒外熱 脈微欲絶者 通脈回逆湯主之.

吐已下斷 汗出而厥 四肢拘急不解 脈微欲絶者 通脈回逆加猪膽汁湯主之.

大病差後 勞復者 枳實梔子豉湯主之.

傷寒差以後 更發熱者 小柴胡湯主之. 脈浮者 少以汗解之 脈沈實者 少以下解之.

大病差後 從腰以下有水氣者 牡蠣澤瀉散主之.

大病差後 喜唾 久不了了 宜理中丸.

傷寒解後 虛羸少氣 氣逆欲吐 竹葉石膏湯主之.

*상한론 강평본을 오츠카 게이세쓰(大塚敬節) 선생이 교정한 것.

중국역대의가일람표

시대	의가	생몰연도	저작
戰國 · 秦			黃帝內經
	秦越人(扁鵲)	BC 5c	難經
			神農本草經
漢	淳于意(倉公)	BC205~?	診籍
	華陀(元化旉)	?~AD208	枕中灸刺經, 中藏經(?)
	張機(仲景)	2~3c	傷寒雜病論(3c초)
三國 · 晉	吳普		吳氏本草
	呂廣(博)		黃帝衆難經
	王熙(叔和)	3c	脈經
	皇甫謐(士安, 玄晏先生)	215~282	鍼灸甲乙經(259)
	葛洪(稚川, 抱朴子)	284~364	肘後備急方(3c)
	范汪(玄平)	301~365	范東陽方
	陳延之	4c	小品方(4c초)
南 · 北 朝	雷斅		炮炙論(5c)
	釋僧深(文梅)		僧深藥方
	褚澄(彦道)		褚氏逾書
	龔慶宣		劉涓子鬼遺方(5c)
	陶弘景(通明, 貞白先生)	456~536	本草經集注(5c말)
	徐之才(士茂, 文明)	492~572	藥對
	姚僧垣(法衛)	499~583	集驗方
隋 · 唐	全元起	6c	黃帝素問
	巢元方		諸病源候論(610)
	楊上善	6~7c	黃帝內經太素
	甄權	541~643	明堂人形圖
	甄立言	7c	古今錄驗方
	孫思邈	581~682	備急千金要方(7c중), 千金翼方(682?)
	宋俠	7c	經心綠
	張文仲	7c	隨身備急方
	蘇敬	7c	新修本草(659)
	孟詵	621~713	食療本草, 必效方
	王燾	670~755	外臺秘要(752)
	王冰(啟玄子)	8c	黃帝內經素問(762)
	劉禹錫(夢得)	772~842	傳信方(818)
	藺道人	9c	仙授理傷續斷秘方(846)
	昝殷	9c	經效産寶(852), 食醫心鑑(9c중)
	李珣(德潤)	855~930	海藥本草
宋	劉翰	919~990	開寶新詳定本草(973)
	王懷隱	10c	太平聖惠方(992)
	王惟一(惟德)	987~1067	銅人腧穴鍼灸圖經
	掌禹錫(唐卿)	992~1068	嘉祐補注神農本草
	王袞	11c	博濟方(1047)
	蘇頌(子容)	1019~1101	本草圖經(1061)
	韓祇和	11c	傷寒微旨論(1086)
	沈括(存中)	1031~1095	靈苑方, 良方
	陳直	11c	壽親養老書(11c중)
	蕫汲(及之)	11c 말	小兒斑疹備急方論, 旅舍備要方, 腳氣治法總要
	史堪(載之)	11~12c	史載之方(11c말)
	唐愼微(審元)	1056~1093	經史證類備急本草(11c말)
	龐安時(安常)	1042~1099	傷寒總病論(1100경)
	陳師文	11~12c	太平惠民和劑局方(1107)
宋	朱肱(翼中, 無求子)	11~12c	傷寒類證活人書(1108)
	寇宗奭	11~12c	本草衍義(1116)
	趙佶(宋 徽宗)	1082~1135	聖濟經(1118), 聖濟總錄(12c초)
	錢乙(仲陽)	1032~1113	小兒藥證直訣(1119)
	東軒居士	12c	衛濟寶書(12c초)
	張銳(子剛)	11~12c	鷄峰普濟方(?)
	王貺(子亨)	11~12c	全生指迷方(12c초)
	郭稽中	11~12c	婦人産育寶慶集(1131)
	劉昉(方明)	?~1150	幼幼新書(1132)
	成無已	1063~1156(?)	注解傷寒論(1144), 傷寒明理論(1156)
	許叔微(知可)	1079~1154	類證普濟本事方(12c중), 傷寒百證歌·發微論·九十論
	竇材	11~12c	扁鵲心書(1146)
	楊倓(子靖)	12c	楊氏家藏方(1178)
	郭雍(子和, 白雲先生)	?~1187	傷寒補亡論(1181)
南 宋 · 金	劉完素(守眞, 通玄處士)	1120~1200	素問玄機原病式(1152), 黃帝素問宣明論方(1172), 素問病機氣宜保命集(1186), 三消論
	薛軒(仲昻)	12c	坤元是保(1165)
	陳言(無擇)	12c	三因極一病證方論(1174)
	朱端章	12c	衛生家寶産科備要(1184), 衛生家寶湯方(1184)
	王璆(孟玉)	12c	是齋百一選方(1196)
	李迅(嗣立)	12c	集驗背疽方(1196)
	張元素(潔古)	12~13c	醫學啓源(12c후), 潔古老人珍珠囊(12c), 潔古家珍, 藏府標本藥式(13c)
			小兒衛生總微論方(13c초)
	王執中(叔權)	12~13c	鍼灸資生經(1220)
	張從正(子和, 戴人)	1156~1228	儒門事親
	張杲(季明)	12~13c	醫說(1224)
	張璧(雲岐子)	12~13c	論經絡迎隨補瀉法, 七表八裏九道脈訣, 保命集論類要
	周守忠(榕庵)	1168~1248(?)	歷代名醫蒙求, 養生月覽, 養生類纂
	馬宗素	12c	傷寒醫鑑
	葛雍		傷寒直格
	鎦洪		傷寒心要
	常德	12c	傷寒心鏡
	竇傑(子聲, 漢卿)	1196~1280	流注指要賦(1232), 鍼經指南(1295)
	陳自明	12~13c	婦人良方(1237), 外科精要(1263)
	陳文中(文秀)	12~13c	小兒病源方論(1241), 小兒痘疹方論(1253)
	施發(政卿)	1190~?	察病指南(1240경), 續易簡方論(1243)
	宋慈(惠父)	1185~1249	洗冤錄(1247)
	李杲(明之, 東垣老人)	1180~1251	內外傷辨惑論(1247), 脾胃論(13c), 蘭室秘藏(1336), 用藥法象
	嚴用和(子禮)	13c	濟生方(1253), 濟生續方(1267)
	楊士瀛(登父)	13c 말	仁齋直指(1264), 仁齋小兒方論, 傷寒類書活人總括, 醫學眞經
元	王好古(進之, 海藏老人)	1200~?	陰證略例(1236), 湯液本草(1289), 醫壘元戎(1297), 此事難知(1308), 癍論萃英
	曾世榮(德顯, 育溪)	1217~?	活幼心書(1294), 活幼口議(1294)
	羅天益(謙甫)	13c	衛生寶鑑
	杜思敬(寶善老人)	1235~?	濟生拔萃(濟生拔粹)(1308)
	王國瑞		扁鵲神應鍼灸玉龍經(1329)
	忽思慧	13~14c	飮膳正要(1330)
	齊德之		外科精義(1335)
	杜本(伯原, 淸碧先生)	1276~1350	敖氏傷寒金鏡錄(1341)
	滑壽(伯仁, 攖寧生)	14c	十四經發揮(1341), 診家樞要(1359), 難經本義(1366), 讀素問鈔(1519, 明 汪機)
元	危亦林(達齋)	1277~1347	世醫得效方(1345)
	朱震亨(彦修, 丹溪)	1281~1358	格致餘論(1347), 局方發揮(14c), 本草衍義補遺, 丹溪心法(1481, 明 程充 교간)
	葛乾孫(可久)	1305~1353	十藥神書(1348)
	倪維德(仲賢, 敕山老人)	1303~1377	原機啓微(1370, 明 薛己 교주)
	趙良仁(以德)	14c	金匱方論衍義
	徐彦純(用誠)	?~1385(?)	本草發揮, 醫學折衷
	樓英(全善)	1320~1389	醫學綱目
	戴思恭(原禮)	1324~1405	證治要訣, 證治類方, 金匱鉤玄, 推求師意
	王履(安道, 畸叟)	1332~?	醫經溯洄集(1368)
明	劉純(宗厚, 景厚)	14c	傷寒治例, 醫經小學(1388)
	朱橚(周定王)	?~1425	普濟方(15c초), 救荒本草
	陶華(尙文, 節庵道人)	1369~?	傷寒六書(傷寒瑣言 家秘的本 殺車槌法 一提金啓蒙 證脈截江網 明理續論)(15c중), 癰疽神秘驗方(15c중)
	盛寅(啓東)	1375~1441	醫經秘旨
	蘭茂(廷秀, 止庵)	1397~1476	滇南本草(15c중), 醫門擥要
	寇平(衡美)		全幼心鑒(1468)
	方賢	15c	奇效良方
	王綸(汝言, 節齋)	15~16c	本草集要(1500경), 明醫雜著(1549, 明 薛己 주석)
	劉文泰		本草品滙精要(1505)
	虞摶(天民, 恒德)	1438~1517	醫學正傳(1515)
	李濂(川父)	1488~1566	李濂醫史(1515)
	汪機(省之, 石山)	1463~1539	石山醫案, 運氣易覽, 鍼灸問答(針灸問對)(1530), 痘治理辨(1531), 外科理例, 醫學原理
	王九思(敬夫, 渼陂)	1468~1551	難經集注(宋 王惟一 편찬)
	韓懋(天爵, 飛霞子)	15~16c	韓氏醫通(1522)
	薛己(新甫, 立齋)	1488~1558	外科發揮(1528), 外科心法·經驗方(16c중), 口齒類要(16c중), 正體類要(1529), 癘瘍機要, 內科摘要, 女科撮要(1548), 保嬰撮要(1555), 保嬰金鏡錄(16c중), 本草約言
	高武(梅孤)	15~16c	鍼灸聚英(1529), 鍼灸節要(鍼灸素難要旨)(1531)
	方廣(約之, 古庵)	15~16c	丹溪心法附餘(1536)
	萬全(密齋)	1488~1578(?)	幼科發揮(16c중), 片玉心書(16c중), 片玉痘疹(16c중), 痘疹心法(1568), 保命歌括, 養生四要, 傷寒摘錦, 婦人秘科, 育嬰家秘(育嬰秘訣)(16c중), 廣嗣紀要(16c중)
	沈之問(無爲道人)	16c	解圍元藪(1550)
	張時徹(維靜, 九一, 東沙)	1504~?	攝生衆妙方(1550)
	江瓘(民瑩)	1503~1565	名醫類案(1552)
	徐春甫(汝元)	16c	古今醫統大全(1556)
	李時珍(東璧, 瀕湖)	1518~1593	瀕湖脈學(1564), 奇經八脈考(1578), 本草綱目(1590)
	李梴(健齋)	16c	醫學入門(1575)
	馬蒔(玄臺, 仲化)	16c	黃帝內經靈樞注證發微(1580), 素問注證發微(1586)
	防穀	1508~?	醫林繩墨(1584)
	孫一奎(文垣, 東宿)	16c	赤水玄珠(1584), 醫旨緖餘, 痘疹心印, 孫文垣醫案
	吳昆(山甫, 鶴皋)	1552~1620	醫方考(1584), 脈語(1584), 吳注黃帝內經素問, 鍼方六集(1618)
	龔廷賢(子才, 雲林)	16~17c	萬病回春(1587), 壽世保元(17c초), 雲林神彀(1591), 魯府禁方(1594), 種杏仙方(1581), 本草炮制藥性賦定衡, 眼方外科神驗全書
	高濂(深甫, 瑞南道人)	16c	遵生八箋(1591)
	方有執(仲行, 九龍山人)	1523~?	傷寒論條辨(1592)
	楊繼洲(濟時)	1522~1620	鍼灸大成(1601)
	王肯堂(損庵, 宇泰)	1549~1613	古今醫統正脈全書(1601), 證治準繩(雜病 傷寒 瘍醫 幼科 女科證治准繩, 雜病證治類方)(1602)
	申拱辰(子極, 斗垣)	16c	外科啓玄(1604)
	周子幹(愼齋)	16c	周愼齋三書, 愼齋遺書
明	張三錫(叔承, 嗣泉)	16c	醫學六要(1609)
	陳實功(毓仁, 若虛)	1555~1636	外科正宗(1617)
	趙獻可(養葵, 醫巫閭子)	16~17c	醫貫(1617), 邯鄲遺稿
	武之望(叔卿)	16~17c	濟陰綱目(1620), 濟陽綱目(1626)
	張鶴騰(元溪, 天平, 鳳逵)	?~1635	傷暑全書(1623)
	張介賓(景岳, 會卿)	1563~1640	類經(1624), 類經圖翼(1624), 類經附翼(1624), 質疑錄, 景岳全書(1624)
	繆希雍(仲淳, 慕臺)	1546~1627	本草經疏(1625), 先醒齋醫學廣筆記
	龔居中(應園)	16~17c	痰火點雪(紅爐點雪)(1630), 外科百效全書
	陳司成(九韶)	1592~?	梅瘡秘錄(1632)
	胡愼柔	1572~1636	愼柔五書(1636)
	李中梓(士材, 念莪)	1588~1655	醫宗必讀(1637), 內經知要(1642), 刪補頤生微論(1642), 傷寒括要(1649)
	吳有性(又可)	16c~17c	溫疫論(1642)
	傅仁宇(允科)		審視瑤函(1644)
	秦昌遇(景明)		幼科折衷(17c중), 症因脈治(1706), 痘疹折衷
	綺石		理虛元鑒(17c)
淸	喩昌(嘉言, 西昌老人)	1585~1664	寓意草(1643), 尙論篇(1648), 醫門法律(1658)
	傅山(靑主)	1607~1684	傅靑主女科(女科産後編)(17c)
	李延昰(辰山, 寒村)	17c	脈訣滙辨(1662)
	劉若金(雲密, 用汝)	1586~1666	本草述(1666 편찬, 1690 간행)
	張遂辰(卿子)	1589~1668	張卿子傷寒論
	張璐(路玉, 石頑老人)	1617~1700	傷寒纘論(1667), 傷寒緖論, 診宗三昧(1689), 張氏醫通(1695), 本經逢源(1695), 千金方衍義(1698)
	張志聰(隱庵)	1610~1674	素問集注(1669), 侶山堂類辨(1670), 靈樞集注(1672), 傷寒論綱目·宗印, 金匱要略注, 本草崇原(高世栻 편, 1767 간행)
	柯琴(韻伯, 似峰)	17c	傷寒來蘇集(傷寒論注(1669) 傷寒論翼(1674) 傷寒附翼)
	高世栻(士宗)	1637~?	素問直解(1659), 傷寒論集注(1683)
	徐彬(忠可)		金匱要略論注(1671)
	周揚俊(禹載)	17c	傷寒論三注(1677), 溫熱暑疫全書(1679), 金匱玉函經二注(1687)
	汪昻(訒庵)	1615~?	醫方集解(1682), 素問靈樞類纂約注(1689), 本草備要(1694), 湯頭歌訣(1694)
	李惺庵(用粹, 修之)	17c	證治滙補(1687)
	陣士鐸(敬之, 遠公)	17c	辨證錄(1687), 石室秘錄(1687)
	馮兆張(楚瞻)	17~18c	馮氏錦囊秘錄(1702)
	張錫駒(令韶)	17~18c	傷寒論直解(1712)
	秦之楨(皇士)	17~18c	傷寒大白(1714)
	葉桂(天士, 香岩)	1667~1746	溫熱論(顧景文 편집), 臨証指南醫案(華岫雲 등 편집, 1766 간행)
	魏荔彤(念庭)	17~18c	金匱要略方論本義(1720), 傷寒論本義(1724)
	戴天章(麟郊, 北山)	17c~18c	廣溫疫論(1722)
	陳夢雷(則霞, 省齋)	?~1741	古今圖書集成醫部全錄(1723)
	林之翰(愼菴, 憲百)	17~18c	四診抉微(1723)
	龍怡(在涇, 拙吾, 飼鶴山人)	?~1749	金匱要略心典(1729), 醫學讀書記(1729)金匱翼(1768), , 傷寒貫珠集(1810)
	程國彭(鍾齡, 恒陽子)	17~18c	醫學心悟(1732)
	徐大椿(靈胎, 洄溪老人)	1693~1772	神農本草經百種錄(1736), 傷寒類方(1759), 醫貫砭(1764), 蘭臺軌範(1764), 愼疾芻言(1767), 難經經釋, 醫學源流論
	徐大椿(靈胎, 洄溪老人)	1693~1772	神農本草經百種錄(1736), 傷寒類方(1759), 醫貫砭(1764), 蘭臺軌範(1764), 愼疾芻言(1767), 難經經釋, 醫學源流論
	王維德(洪緖, 定定子)	1669~?	外科證治全生集(1740)
	吳謙(六吉)	17~18c	醫宗金鑑(1742)
	陳復正(飛霞)	18c	幼幼集成(1750)
淸	何夢瑤(報之, 西池)	1693~1764	醫碥(1751), 醫方全書(神效脚氣秘方 追癆仙方 婦科良方 幼科良方 痘疹良方 醫碥)
	黃元御(坤載, 硏農)	1705~?	黃氏醫書八種(四聖心源(1753) 長沙藥解(1753) 素靈微蘊(1800) 四聖懸樞 傷寒懸解·說意 金匱懸解(1754) 玉楸藥解(1754)), 黃氏醫書三種(素問懸解(1756) 靈樞懸解(1756) 難經懸解(1756))
	薛雪(生白, 一瓢, 掃葉老人)	1681~1770	醫經原旨(1754)
	吳儀洛(遵程)	18c	本草從新(1757), 成方切用(1761), 傷寒分經(1766)
	頋世澄(練江, 靜齋)	17~18c	瘍醫大全(1760)
	趙學敏(依吉, 恕軒)	1719~1805	本草綱目拾遺(1765), 串雅內篇, 串雅外篇
	王琦(琢崖, 載韓, 縡菴)	1696~?	醫林指月(1767)
	魏之琇(玉橫, 柳洲)	1722~1772	續名醫類案(1770)
	沈金鰲(芊綠, 尊生老人)	1717~1767	沈氏尊生書(1773)
	兪震(東扶)	1709~?	古今醫案按(1778)
	楊璿(玉衡, 栗山老人)	1706~?	傷寒溫疫條辨(1784)
	鄭宏綱(梅澗)	1727~1787	重樓玉鈅(重樓玉鑰)(1838, 馮相棻 간행)
	余霖(師愚)	18c	疫疹一得(1794)
	吳瑭(鞠通)	1758~1836	溫病條辨(1798)
	陳念祖(修園, 良有)	1753~1823(?)	時方歌括(1801), 時方妙用(1803), 傷寒論淺注(1803), 長沙方歌括(1803), 金匱要略淺注(1803), 神農本草經讀(1803), 醫學三字經(1804), 景岳新方砭(1804), 醫學實在易(1808), 金匱方歌括(1811), 醫學從衆錄(1820), 靈樞素問節要淺注(1865), 傷寒醫訣串解, 傷寒眞方歌括, 女科要旨, 十藥神書注解
	錢秀昌(松溪)	18~19c	傷科補要(1808)
	章楠(虛谷)	18~19c	醫門棒喝(1825), 醫門棒喝二集(傷寒論本旨)(1835)
	王淸任(勛臣)	1768~1831	醫林改錯(1830)
	王士雄(孟英, 夢隱)	1808~1867	霍亂論(1838), 歸硯錄(1838), 溫熱經緯(1852), 四科簡效方(1854), 隨息居飮食譜(1861)
	林佩琴(雲和, 羲桐)	18~19c	類證治裁(1839)
	吳其浚(瀹齋, 雩類農)	1789~1847	植物名實圖考(1848)
	王泰林(旭高, 退思居士)	1798~1862	王旭高醫書六種(退思集類方歌注 醫方證治滙編歌訣 增訂醫方歌訣 醫方歌括 薛氏濕熱論歌訣 西溪書屋夜話錄)(1897)
	呂震名(建勳, 木茶村)	1798~1852	傷寒尋源(1850)
	莫枚士(文泉)	1862~1933	硏經言(1856), 經方例釋
	石芾南(壽棠, 湛棠)	19c	醫原(1861)
	費伯雄(普卿)	1810~1885	醫醇賸義, 醫方論(1865)
	吳尙先(師機)	1806~1886	理瀹騈文(外治醫說)(1870)
	陸懋修(九芝)	1818~1886	世補齋醫書(1884)
	唐宗海(容川)	1862~1918	血證論(1884)
	陸以湉(定圃)	19c	冷廬醫話(1897)
	柳寶詒	19c	溫熱逢源(미간, 1924 裘莊元의 三三醫書에 편입), 柳選四家醫案(1904)
	張錫純(壽甫)	1860~1933	醫學衷中參西錄(1918-34)
	張壽頤(山雷)	1872~1934	重訂中風斠詮(1933), 瘍醫綱要
	惲樹玨(鐵樵)	1878~1935	群經見智錄

中醫歷代各家學說(裘沛然 외, 上海科學技術出版社, 1984)에서 발췌하여 교편

중국전도

중국 행정구역

省	지구	省名(省都)
	華北	河北(石家莊), 山西(太原)
	西北	陝西(西安), 甘肅(蘭州), 靑海(西寧)
	東北	遙寧(瀋陽), 吉林(長春), 黑龍江(哈爾濱)
	華東	江蘇(南京), 浙江(杭州), 安徽(合肥), 江西(南昌), 福建(福州), 山東(濟南)
	中南	河南(鄭州), 湖北(武漢), 湖南(長沙), 廣東(廣州), 海南(海口)
	西南	四川(成都), 雲南(昆明), 貴州(貴陽)
직할시		北京, 天津, 上海, 重慶
자치구		內蒙古(Hohhot-呼和浩特), 新疆(Urumqi-烏魯木齊), 西藏(Lhasa-拉薩), 廣西(南寧), 寧夏(銀川)
특별자치구		Hongkong-香港, Macao-澳門